அந்தோரைட்டு

அந்தோரைட்டு (Andorite)  என்பது PbAgSb3S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது. உருமேனியா நாட்டின் மராமுரெசு மாகாணத்திலுள்ள பையா சிப்ரீ நகரத்தின் பையா சிப்ரீ சுரங்கத்தில் 1892 ஆம் ஆண்டு முதன்முதலில் அந்தோரைட்டு கண்டுபிடிக்கப்பட்டது. அங்கேரி நாட்டைச் சேர்ந்த தொழில்முறை கனிமவியலாளர் அந்தோர் வோன் செம்செ (1833-1923) நினைவாக கனிமத்திற்கு அந்தோரைட்டு எனப் பெயரிடப்பட்டது. 

அந்தோரைட்டு தாழ்வெப்ப பல்லுலோக நீர்வெப்ப விளிம்புகளில் தோன்றுகிறது. சிடிப்னைட்டு, சிபாலரைட்டு, பேரைட்டு, புளோரைட்டு, சிடெரைட்டு, கேசிட்டரைட்டு, ஆர்சனோபைரைட்டு, சிடானைட்டு, சிங்கெலைட்டு, டெட்ராகீட்ரைட்டு, பைரைட்டு, அலுனைட்டு, குவார்ட்சு, பைரார்கைட்டு, சிடெப்பானைட்டு, ரோடோகுரோசைட்டு  போன்ற கனிமங்களுடன் சேர்ந்து அந்தோரைட்டு கனிமம் கிடைக்கிறது. 


பன்னாட்டு கனிமவியல் சங்கம் அந்தோரைட்டு கனிமத்தை Ado என்ற குறியீட்டால் அடையாளப்படுத்துகிறது.

 மேற்கோள்கள் 

பகுப்பு:வெள்ளி கனிமங்கள்
பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்